**JAMES MALONEY**

*Frances Metcalf egy látó prófétanő volt, akinek elképesztő Mennyei átélései voltak Jézussal. Kézrátétellel imádkozott James Maloney-ért, aki csupán fiatalember volt akkor, átadva neki szellemben egy természetfölötti képességet, hogy a végidők hívőinek hadseregébe impartálja – átadja azt! Most téged akar James Maloney felkészíteni arra, hogyan tudod Isten dicsőségét eljuttatni a föld szélső határáig!*

**SID**: Helló, Sid Roth vagyok. Üdvözöllek világomban, ahol a természetfölötti természetes! Hallottatok már William Branham-ről? Ő kétség nélkül úgy járt-kelt, mint maga Jézus, amikor testben volt itt a földön, talán az egyik legnagyobb csodákban működő szolgálata volt. Nem kellett találgatnia soha, mert egyszerűen tudta és tudta, hogy az emberek meg fognak gyógyulni és ez mindig meg is történt! Nos, egy olyan vendégem van most, aki Istennek egy ugyanilyen szintű jelenlétében működik! Elmesélte nekem, hogy sokszor, szinte mindig, körvonalaiban lát dolgokat szellemben. Például, ha lát valaki körül egy fényt megjelenni, arról a személyről elkezd szinte fotószerűen egész életéről képeket látni az illetők feje fölött. Képeket a múltjukból, jelenükből és jövőjükből. Egy olyan hölgy volt a mentora, aki ma már a Mennyben van, de ő volt az, akin keresztül megkapta ezt a természetfölötti kenetet ezekre az utolsó időkre és azt prófétálta, hogy James ezt át fogja adni! Sikerült kíváncsivá tennem titeket, szeretnétek hallani erről?

El kell, hogy mondjak valamit. Olvastam a Bibliában, hogy a nem zsidó hívők iriggyé kell, hogy tegyék a zsidókat. Szóval barátom, James Maloney kiváltotta belőlem ezt az irigységet, de aztán megtudtam róla valamit. Ő is zsidó! És nemrégiben tudta csak meg! Szóval, akkor nem tudom, hogy tudsz mégis „szent irigységet” kiváltani belőlem…!

***JAMES****: Ez kölcsönös!*

**SID**: Sokszor, amikor prédikálsz egy helyen, ott az emberek lángnyelveket látnak megjelenni! Elmagyaráznád mi is ez?

***JAMES****: Nos, Sid, sokszor, ami történik a szolgálatom közben az, amit a Hóseás 12:10-ben olvashatunk, ez pedig a „többszörös látás” ami sokasított, vagy egyszerre többet látni kifejezés. Ezt nevezzük úgy is, hogy a prófétikus látó kenet. Ami tehát történik az, ha érzem, hogy kit kell előre hívnom és az illető megáll előttem, befogadja ezt a kenetet, és a gyülekezet is szinte húzza ki belőlem ilyenkor a kenetet és az ajándékot az elvárásaikkal. Olyankor az történik, hogy egy angyal megjelenik és én megérzem a jelenlétét, amely teljesen lehengerlő és az angyal megáll mellettem. Többször történt, hogy velem együtt a másik ember is érezte az angyalt, és épp olyan érzés, mintha egy lángnyelv csapna föl. Szavakkal nehéz ezt kifejezni. Kissé félelmetes néha, de több százan látták már, hogy olyan, mintha élő tűz kezdene el keringeni a fejünk fölött és egyenesen ránk száll. Ilyenkor rendkívüli dolgok, csodák történnek.*

**SID**: Ha már a rendkívüli dolgoknál tartunk… Látnotok kellett volna Jamest, amikor együtt ebédeltünk nemrégiben. Egyik dolgot mondtad nekem a másik után. Meséld el a tetoválásos fiatalember esetét!

***JAMES****: Az tetszett neked, igaz? Aha… Anaheim-ben, Kaliforniában egy volt kábítószerfüggő fiatalember tért meg néhány héttel azelőtt, egy nagyon kedves testvér, aki szégyellte magát, mivel nem csupán a karján volt több száz tetoválás, hanem az egész testén, mindenütt, ráadásul teljesen démonikus tetoválások, groteszk figurákkal, plusz a sok tűszúrás nyoma. Azt mondta nekem: „annyira szeretném Jézust szolgálni, de csak nézz rám, drogos voltam, hepatitis C fertőzéses, tele tűszúrásokkal és tetoválásokkal. Nagyon szégyellem ezeket.” Majd látomásban láttam, hogy Jézus ráteszi a kezét és 30 másodperccel később eltűntek a tűszúrások nyomai! Ekkor teljesen belelkesedett. Majd azt mondtam neki: „nem kell többé szégyenkezned a tetoválásaid miatt! Csak figyeld, hogy mit fog tenni az Úr, amikor holnap reggel felébredsz! Meg fogod látni, hogy mit tesz majd az Úr” pont így fogalmaztam. Másnap reggel fölkelt, épp fogat mosott a fürdőszobában, amikor hirtelen egy csiklandozó érzést érzett. Mintha egész testében egyszerre rázná és csiklandozná valaki…*

*Majd puff! Olyan volt a bőre, mint az újszülött csecsemőé! Egyetlen tetoválás sem maradt rajta! Halleluja!*

**SID**: Ahogy most Jamesre néztek, talán azt gondoljátok, hű, micsoda áldott ember! Azonban azt is tudnotok kell, miken kellett ennek az embernek keresztül mennie! Először is törvénytelen gyerek volt, mivel apja börtönbe került és anyja valaki mástól várt gyereket, méghozzá őt. Ahogy az apja kiszabadult a börtönből és rájött, hogy feleségének mástól van gyereke, mivel ha ő börtönben volt, nem lehetett az övé, így James-et büntetve ezért, állandóan bántalmazta őt gyerekként. Bezárta őt a padlásszobába, enni sem inni sem kapott, és állandóan megverte. Teljes elutasításban volt csupán része. Meddig tartott ott a padláson bezárva?

***JAMES****: Kilenc hónapon keresztül egyfolytában, majd időszakosan, újabb hat, majd hét hónap…*

**SID**: Adtak azért enni?

***JAMES****: Ó nem, dehogyis! Sokszor két-három napra is úgy hagytak ott, ennivaló nélkül, majd néha bedobtak egy palack vizet, vagy egy kis tejet, vagy egy félig megevett hamburgert. Csak annyira vitt ki onnan az apám, míg jól megvert, majd ismét vissza lökött és bezárt. Többszörösen törött volt az orrom, a szemem alatti csont, a bordáim, az ujjaim és az egész testemen ütésnyomok voltak.*

**SID**: De Isten könyörült rajta, kiszabadult onnan, majd egy csodálatos család örökbe fogadta. 15 évesen hallotta Isten külső füllel hallható hangját, erre tért meg, és Messiás hívővé vált. 19 évesen Biblia iskolába ment, ahol egy természetfölötti átélése volt. Gábriel arkangyal látogatta meg. Mi történt?

***JAMES****: Sokat imádkoztam és böjtöltem akkor. És bár lehet, ez nagyon szelleminek hangzik, de igazság szerint azért böjtöltem, mivel diák voltam Dallas, Texas „Christ for the Nations” szervezet Biblia iskolájában, és nem volt pénzem ételre. Úgyhogy más választásom nem volt, mint az, hogy böjtöljek. De Isten még ezt is fölhasználta! A böjtöm 14. napján volt, amikor meglátogatott ez az angyal és ez a látogatása 22 percig tartott. Tudtam, hogy nem Jézus volt az, mivel Jézus megjelent nekem már az újjászületésemkor és teljesen más volt, ahogy ez az angyal jelent meg. Megbízásokat és Igéket kaptam tőle, mely a jövőmre vonatkozó elhívásomra vonatkoztak. Ekkor kaptam olyan átruházást, vagy impartációt, ill. elhívást, amit el is kezdtem rögtön betölteni, nem vártam. Ekkor 19 éves voltam és úgy voltam vele, hogy "hé, gyerünk, én készen állok!" Diákként, ahogy hittel kiléptem, Isten adott nekem bölcsességnek és ismeretnek ajándékát és próféciákat más diákokra, amelyek nagyon konkrétak voltak.*

**SID**: Nagy csodálója vagyok az ajándékaidnak! Azonban a legcsodálatosabb 40 éves szolgálatodban volt egy nagyon mély és jelentőségteljes átélésed, melyről majd a szünet után beszélünk!

**SID**: Isten egy nőhöz vezette Jameset, aki ma már a Mennyben van, és úgy hívják: Frances Metcalf. Francis egy olyan imádkozó emberek csoportjával volt, akiknek a legrendkívülibb Mennyei átéléseik, látogatásaik voltak, transzba esve a világ különböző részeire ragadtattak el. Francisnak volt Jézussal egy olyan találkozása, amikor szemtől-szembe látta Jézust. Mit mondott neki?

***JAMES****: Nos, Sid, neki nagyon sok ilyen találkozása volt az Úrral, ő egyébként a szellemi édesanyám volt, és egy olyan csoportjuk volt, akik 70-80 éves nők és férfiak tagjaiból állt, akik 53 éven keresztül a hét hat napján át, 8-9 órát töltöttek dicsőítéssel és imádattal és a közbenjárás szolgálatát végezték a szülővárosomban. De ezalatt az átélésekor konkrétan az történt ezzel a hölggyel, hogy Jézus szólt hozzá és azt mondta neki, hogy jön egy olyan idő, ami a "végidők szolgálata" lesz. Bármit is jelent ez és bármikor is történjen ez, én hiszem, hogy ez most van! Jézus szemtől-szemben beszélt vele és azt mondta: "Elválasztok magamnak olyanokat, akiket egy úgynevezett 'Galamb Társaságban' fogok használni." Ezek lettek ők. Ő és a csapata előfutárai voltak mindannak, ami azután jött és még jönni fog és én 19 évesen tőlük lettem "kiküldve". Én Jézus bolondja lettem. Elismertem, hogy szükségem volt életemben változásokra és egy kicsivel több megszentelődésre. Frances azt mondta nekem: "Ahogy felnősz és éretté válsz, ebbe fogsz belenőni, amit mi itt elkezdtünk." Más szavakkal, mindabba a sok ima, közbenjárás, böjt légkörébe, amiben több, mint 50 éve benne voltak. És tudod, Sid, az az érdekes, hogy nagyon sok nemzetben, ahová mentem, azt találtam a feljegyzéseikben, hogy ők már jártak ott, közel 60 évvel ezelőtt.*

**SID**: Ők tulajdonképp előkészítették számodra az utat, hogy azokban járj. Én mondtam, hogy Isten csodálatos!

***JAMES****: Igen. Nagyon izgalmas ez.*

**SID**: Megtennéd, hogy elmeséled nekünk azt az átélésed, mely néhány éve történt és számodra a legnagyobb átélés volt, ami valaha is történt veled?

***JAMES****: 2012 Februárjában történt, amikor már épp lefeküdni készültem hajnali 1 órakor Texasi idő szerint.*

*Hirtelen, egyik pillanatról a másikra, már a térképen nézek lefelé, Üzbegisztánra, ahol Taskent városát látom. Azt gondoltam, ez biztos egy látomás, amiben Isten meg akar mutatni nekem dolgokat egy ottani közösségről. Majd nem csupán látom, hanem, mint aki tényleg ott is van, elindulok egy Amoti nevű város közelébe, egy órát északnak, egy órát keletnek. Majd aztán 45 percet gyalogoltam dél irányba. Már ennek a pontossága is lenyűgöző volt számomra. Majd hirtelen, ott állok egy koszos úton, mire ráébredtem, hogy nem egy látomásban vagyok, hanem szellemben elragadtattam oda épp úgy, mint Fülöp az Apcsel 8-ban. Szellemben, lélekben és testben is ott voltam! Kb. 1000 ember összejött ott, akik mind újonnan megtértek lehettek, és mind betegek és nyomorúságos állapotúak voltak. Egy evangélista, akin keresztül megtértek, hirdette nekik az Evangéliumot, mint az üdvösség legnagyobb csodáját, de Jézusról, mint Messiásról, aki a gyógyító, nem beszélt. Szóval, mindnyájan úgy voltak ott, hogy vártak a gyógyulásra. Egész életem szolgálata során, soha nem láttam egyszerre egy helyen ennyi beteget, akik ilyen súlyos betegségekben szenvednének, mint ők. A bányákban történő robbantások miatt, gyerekek voltak, akiknek a bomba levitte a végtagjaikat. Teljesen letaglózott a látvány. A legnagyobb elszörnyülködést az okozta bennem, amikor arra gondoltam, hogy itt vagyok egyedül ezekkel az emberekkel, mit tudok én most tenni velük. Az időeltolódás miatt, ott már másnap délután volt. Majd, ahogy balra néztem, megláttam, hogy Jézus ott áll, épp mellettem.*

**SID**: Jó érzés lehetett tudni, hogy nem vagy ott egyedül.

***JAMES****: Igen.*

**SID**: Különösen egy ilyen helyen!

***JAMES****: Arra gondoltam: „Ó köszönöm Jézus, hogy itt vagy!” De ami még ennél is csodálatosabb volt Sid, hogy volt a szemében valami, egy különös tekintet. Fogta magát, besétált a tömegbe, én pedig követtem.*

**SID**: Én is azt tettem volna!

***JAMES****: Hát nem? Ahogy elkezdtem követni, odament egy emberhez, aki rettenetesen le volt fogyva. Legalább 80 kilósnak kellett volna lennie, de volt vagy 40 kiló és úgy volt összegörnyedve, mint egy csecsemő az anyaméhben. Haldoklott, már alig lélegzett. Jézus ekkor rám nézett, és azt várta tőlem, hogy rá tegyem a kezem erre az emberre és imádkozzam érte. Ahogy ezt tettem, ő szó szerint belépett a testembe és az az ember látta Jézus kezét, amikor az én kezem ért hozzá. Az én kezem volt, mégis Jézus keze érintette meg. Az embert, mintha természetfölöttien fölemelték volna, másfél méterre állt tőlünk, semmi űzés-kötözés, megvallás, egyéb nem történt. Csupán Jézus manifesztált, megnyilvánult jelenléte emelte föl. Ahogy kiegyenesedett, hízásnak indult és épp olyan súlyt növesztett azonnali módon, mintha soha semmi baja nem is lett volna azelőtt. Majd Jézus egyik emberről a másikra ment végig, én pedig követtem őt. Minden csoda kevesebb, mint 15 másodpercen belül megtörtént.*

**SID**: Felfogtátok, hogy az utolsó idők utolsó napjaiban élünk, mert amiket James mondott itt, épp ez történik. Olyan emberek, akikről senki nem hallott, mégis éheznek és szomjaznak Istennek erre a fajta valóságára, Ő be is tölti majd! Amikor visszatérünk a szünetről, szeretném, ha majd James elmondana még néhány olyan csodát, amit ott látott, és ha azt is elmondaná majd, miért is olyan egyértelmű, hogy ez nem csupán egy „pizza-álom” szerű átélés volt!

**SID**: James-et tehát Isten Szelleme elragadta a volt Szovjet Unió területére. Olyan csodákat lát meg, melyet a földön élő emberek közül kevesek láttak még. Meséld el azt, amikor azoknak az emberek a végtagjai kinőttek, akik a robbantások miatt csonkultak meg.

***JAMES****: Bár természetesen mindenki súlyos állapota megrázott, de amikor láttam a bomba által megcsonkított embereket, az Úrnak olyan könyörületességét éreztem, mely teljesen összetörte a szívem. Az Úr pedig csak megérintette őket, ahogy közöttük járt-kelt. A kicsi gyermekek helyzete érintett meg engem a legjobban. Ahogy láttam őket hiányzó karral, vagy lábbal, ez teljesen összetört engem. Minden esetben, ezek a hiányzó végtagok nem kinőttek, hanem egyszerűen csak megjelentek. Csak úgy előteremtek a semmiből, talán így tudom a legjobban leírni a történteket.*

**SID**: Nos, James, megkérdeztelek korábban, honnan tudod, hogy ez nem csupán egy élénk álom volt. Először is elmondtad nekem, hogy visszajelzést kaptál ezektől az emberektől később, hogy hálásak neked és annak a másik személynek, akivel ott voltál. Ki volt az a másik személy?

***JAMES****: Úgy látták Jézust, mint egy másik embert, aki velem volt és úgy írták le, hogy valami furcsa oknál fogva egy barna hajú szakállas férfi, aki valami különös okból köntös szerű ruhában volt ott.*

**SID**: Mit szólnátok, ha ti is kapnátok ilyen bizonyságot? De ami még ennél is lenyűgözőbb az egészben, hogy amikor visszatértél, mi is volt a ruhádon?

***JAMES****: Először is hadd mondjam el a következőt. Amikor befejeztük a gyógyítást, mindenki azt kiáltotta: Yeshua! Yeshua! Yeshua! Miután már legalább 1500 vagy 1800 alkalommal kiáltották, hogy Yeshua! Yeshua! Yeshua, Jézus ott állt mellettem és rám nézett. Legalább 3 órán át szolgáltam Vele együtt. Az emberek láttak engem is és Őt is. Erről beszél a Róma 8 is, „Isten fiainak megjelenéséről”, hogy az manifesztálódjon. Ahogy rám nézett Jézus, kissé ironikus tekintettel, mivel Neki óriási a humorérzéke, annyit mondott: „Hát nem én vagyok a Teremtő? Nem Isten vagyok én? Létezik bármi olyan, ami túl nehéz lenne számomra?” Majd a következő, amire emlékszem, hogy már ott ültem az ágyam szélén és a ruhám csupa kosz, a cipőm is csupa sár. Mindenütt koszos voltam.*

**SID**: Hogy lehettél koszos és sáros másképp, amikor ágyban voltál ott Texasban? Valami magyarázat erre?

***JAMES****: Sehogy, különösen úgy, hogy a feleségem ott fekszik mellettem az ágyban…*

**SID**: Oké. Mondtad, hogy Isten tartogat valamit számunkra is itt és most. Szeretném, ha átadnád most ezt, bármit is mutatott neked az Úr!

***JAMES****: Nos, én egyszerűen csak kimondom, hogy mit mutatott. Istennek van itt egy erősen megnyilvánuló jelenléte. Nagyon angyali. Itt van az Ő dicsősége. Ez rajta van a nézőközönségen is, de rajtad is, Sid! Ezt már néhány perce is mondtam neked, ez Isten dicsősége. És tudod, még akkor is, ha hiszünk Jézusban, Yeshuában, aki mindennek a középpontja, hiszünk abban, hogy Ő az egyedüli Messiás, azt is tudjuk, hogy angyali lények segítik a Szent Szellem szolgálatát és ennek egy erőteljes manifesztálása, megnyilvánulása van. Ami teljesen le szokott nyűgözni az, hogy van egy olyan angyal, aki a jobb oldalamnál szokott állni, és a látó kenetének működését beindítja, és ő most is itt van. Épp azon igyekszem, hogy visszafogjam magam attól, hogy a nézőközönség közé bemenjek.*

**SID**: Én akarom is, hogy ezt megtedd! De előtte még szeretném, hogy imádkoznál úgy, ahogy Isten vezet most téged!

***JAMES****: Szent Szellem, köszönöm, hogy olyan sokféleképpen működsz és cselekszel az emberek életében, hogy ez a drága néző csapat és azok, akik máshonnan nézik most ezt a műsort, azokért az ezrekért és milliókért imádkozunk most, hogy Szent Szellem, a Jézus nevében érintsd meg őket, hogy szellemben lépjenek előre, még magasabbra! Arra lettek elhívva, hogy egy nagyobb szintű látó kenettel teljes átéléseik, találkozásaik, álmaik és elragadtatásaik történjenek! A Szent Szellem vezetése szerint, Igei módon történjenek meg ezek, hiszen mindezek erre az időre szólnak! Olyan időket élünk meg, amikor ezek a dolgok természetessé válnak. A Jézus nevében, fölszabadítjuk ennek az aktiválását. Szóval, mindazok, akik néznek most bennünket, kérem, hogy olyan látomásaik legyenek, melyek még soha nem voltak azelőtt. Olyan álmaik legyenek, mint amilyenek még soha azelőtt nem voltak. Az Úr szólítani fogja őket és meg fogják tapasztalni Isten jelenlétét, ahogyan te is, Sid!*

**SID**: Elhiszem, és elfogadom! És mi a helyzet veletek? Ti is elfogadjátok? Na és ti? Elfogadjátok? James-nek volt egy elragadtatása a pokolba is, melyet elmesélt. Hadd mondjam el nektek, a pokol nagyon is valóságos! Ez az átélés is megváltoztatta az életét. Használt egy olyan kifejezést, ami nagyon megragadott. Azt mondta: „versenyfutásban vagyunk az idővel, mert a pokol valóság!” A Menny is ugyanilyen valóság, mint ahogy Isten és Jézus is! Valóság! Szükséged van a valódira és Ő pedig nem más, mint Izráel Messiása, Yeshua Hamashia Tsidkenu! Ha te most a szívedben hiszel, és a száddal megvallod, hogy Jézus a TE bűneidért halt meg, mondd azt: „Istenem bocsásd meg minden bűnömet, segítségeddel legyőzöm azokat. Jöjj és költözz a szívembe és légy az életem Ura.” Mondd el a saját szavaiddal és békülj meg Istennel, mert versenyfutásban vagyunk az idővel!